અત્યાર સુધી એક વાત સ્પષ્ટ છે કે જેમની રોગપ્રતિકારક શક્તિ મજબૂત છે તેમના પર કોવિડ-19નો હુમલો ઘાતક નથી નીવડતો. હવે માર્કેટ આ જ વાતને ચાવી ખાવામાં લાગ્યું છે.

રોગપ્રતિકારક ક્ષમતા વધારવાના કેટલાક ઉપાય મીડિયા અને સોશિયલ મીડિયા પર ચર્ચામાં છે. 

આવું પહેલી વખત નથી થઈ રહ્યું. દરેક મહામારીના સમયમાં આવી વાતો થતી હોય છે. 

1918માં જ્યારે સ્પેનિશ ફ્લૂ ફેલાઈ રહ્યો હતો ત્યારે પર આવી જ વાતો સાંભળવા મળી હતી અને 2020માં પણ આવું જ ચર્ચાઈ રહ્યું છે.









જોકે આ સો વર્ષોમાં મેડિકલ સાયન્સની દૃષ્ટિએ માનવે ઘણી પ્રગતિ કરી છે.

હાલમાં જ સોશિયલ મીડિયા પર એક અફવા વાઇરલ થઈ રહી છે. લોકો કહી રહ્યા છે કે વધારે ને વધારે હસ્તમૈથુન કરવાથી બ્લડસેલ વધે છે.

તથા વિટામિન-સી અને ઍન્ટી ઑક્સિડેન્ટ ધરાવતાં ફળો ખાવાની પણ સલાહ આપવામાં આવી રહી છે.

પ્રોબાયોટિક્સ, ગ્રીન ટી અને લાલ મરચું ખાઈને તમારા શરીરમાં કોવિડ-19ને નબળો કરી શકાય એવું પણ કહેવામાં આવી રહ્યું છે.

જેટલી પ્રૉડક્ટ છે, તેટલી જ વાતો

સાંકેતિક ચિત્ર

રિસર્ચ પ્રમાણે સુપર ફૂડ બજાર દ્વારા ફેલાવવામાં આવતી એક ખોટી માન્યતા છે. વૈજ્ઞાનિક રિપોર્ટમાં તેના કોઈ પ્રમાણ નથી કે... બીજા 4000 અક્ષરો માટે લેખ ચાલુ રાખો:
આનાથી પ્રતિકારક શક્તિ વધે છે.

અમેરિકાની યેલ યુનિવર્સિટીનાં ઇમ્યુનૉલોજિસ્ટ અકીકો ઇવાસાકીનું કહેવું છે કે રોગપ્રતિકારક શક્તિના ત્રણ ભાગ હોય છે- ત્વચા, શ્વસન માર્ગ અને મ્યુક્સ મેમ્બ્રેન. 

આ ત્રણેય આપણા શરીરમાં કોઈ પણ પ્રકારનું સંક્રમણ થતું અટકાવે છે. જો કોઈ વાઇરસ આ ત્રણેય અવરોધકોને તોડીને શરીરમાં ઘૂસી જાય છે તો પછી અંદરની કોષિકાઓ સતર્ક થઈને વાઇરસ સામે લડવાનું શરૂ કરે છે.

જો તેનાથી કામ ન ચાલે તો પછી ઍડૉપ્ટિવ ઇમ્યુન સિસ્ટમ પોતાનું કામ શરૂ કરે છે. આમાં કોષિકા, પ્રોટીન સેલ અને ઍન્ટી બૉડી સામેલ છે.

શરીરની અંદર આ રોગપ્રતિકારક ક્ષમતા ઉજાગર થતા થોડા દિવસ અથવા અઠવાડિયાનો સમય લાગે છે. ઍડૉપ્ટિવ ઇમ્યુન સિસ્ટમ અમુક ખાસ પ્રકારના વિષાણુ સામે જ લડી શકે છે.

હળવી ખાંસી, શરદી, તાવ, માથાના દુખાવાનાં લક્ષણ કોઈ એક વાઇરસને કારણે નથી થતાં. પરંતુ આ આપણા શરીરની એક પ્રતિકારક ક્ષમતાનો ભાગ હોય છે જે આપણામાં જન્મના સમયથી રહેલી હોય છે.

કફ મારફતે બૅક્ટેરિયાને બહાર નીકળવામાં મદદ મળે છે.

તાવ શરીરમાં વાઇરસને વધતો રોકે છે. એવામાં જો કોઈના કહેવા પ્રમાણે રોગપ્રતિકારક શક્તિ વધારે તેવી વસ્તુઓનું સેવન કરવામાં આવે તો, તેનો અસલમાં શું ફાયદો થાય?

વિટામિન સપ્લિમૅન્ટનો ફાયદો કે નુકસાન?

સાંકેતિક ચિત્ર

મોટા ભાગે લોકો એવી આશા રાખીને મલ્ટિ વિટામિનના સપ્લિમૅન્ટ લેતા હોય કે તેમની રોગપ્રતિકારક શક્તિ વધશે.

રિસર્ચ પ્રમાણે જે લોકો પૂર્ણ રીતે સ્વસ્થ છે તેને આની જરૂર નથી.

વધુ સપ્લિમૅન્ટ લેવાની આદતનો શિકાર માત્ર સામાન્ય લોકો નથી હોતા, પરંતુ ખૂબ ભણેલા લોકો પણ આમાં ફસાઈ જતા હોય છે.

દાખલા તરીકે નોબલ પુરસ્કાર વિજેતા લાઇનસ પૉલિંગ શરદીથી લડવા માટે દરરોજ 18 હજાર મિલીગ્રામ વિટામિન સી લેતા થઈ ગયા, જે શરીરની જરૂરિયાતથી 300 ગણું વધારે હતું. 

વિટામિન-સી, શરદીથી લડવા માટે થોડી જ મદદ કરી શકે છે. આને લઈને બજારે બહુ મોટી માયાજાળ પાથરી છે.

જાણકારોનું કહેવું છે કે વિકસિત દેશોમાં જે લોકો સંતુલિત ખોરાક લે છે, તેમને પોતાના ખોરાકમાંથી જ શરીર માટે પૂરતું વિટામિન-સી મળી રહે છે. ત્યારે વધારે પ્રમાણમાં વિટામિન-સી લેવાથી કિડનીમાં પથરીનો ખતરો હોય છે.

જાણકારો પ્રમાણે જ્યાં સુધી શરીરમાં કોઈ વિટામિનની કમી ન હોય, ત્યાં સુધી કોઈ પણ પ્રકારનું સપ્લિમૅન્ટ લેવું હાનિકારક નીવડી શકે છે. માત્ર વિટામિન-ડીનું સપ્લિમૅન્ટ જ ફાયદાકારક સાબિત થઈ શકે છે.

વિટામિન-ડી

શાકભાજી

અકીકા ઇવાસાકી પ્રમાણે...